রাবির ভর্তি পরীক্ষার প্রাথমিক আবেদনের ফল ১৭ সেপ্টেম্বর | 360536| Bangladesh Pratidin|
/ রাবির ভর্তি পরীক্ষার প্রাথমিক আবেদনের ফল ১৭ সেপ্টেম্বর
প্রকাশ : ১৪ সেপ্টেম্বর, ২০১৮ ২৩:৪৪ অনলাইন ভার্সন
রাবির ভর্তি পরীক্ষার প্রাথমিক আবেদনের ফল ১৭ সেপ্টেম্বর
রাজশাহী বিশ্ববিদ্যালয়ে (রাবি) ২০১৮-১৯ শিক্ষাবর্ষের স্নাতক (সম্মান) প্রথম বর্ষ ভর্তি পরীক্ষার প্রাথমিক আবেদনের ফলাফল প্রকাশ করা হবে ১৭ সেপ্টেম্বর।
শুক্রবার বিকালে বিশ্ববিদ্যালয়ের আইসিটি সেন্টারের পরিচালক অধ্যাপক খাদেমুল ইসলাম মোল্যা এ তথ্য জানান।
তিনি আরও জানান, ‘গত ৩ সেপ্টেম্বর থেকে আবেদন শুরু হয় ১২ সেপ্টেম্বর মধ্যরাত পর্যন্ত চলে। প্রাথমিক এ আবেদনে ৪,১৭৩ (কোটা ছাড়া) আসনের বিপরীতে মোট ২ লাখ ৮৫ হাজার ৫৬ শিক্ষার্থী আবেদন করেন।
এদের মধ্যে ‘এ’ ইউনিটে ৫৬,৪০৭, ‘বি’ ইউনিটে ৩৭,৬০৪, ‘সি’ ইউনিটে ৬১,২৩৪, ‘ডি’ ইউনিটে ৬০,২৯৩ ও ‘ই’ ইউনিটে ৬৯,৫১৮ ভর্তিচ্ছু আবেদন করেছেন। এদের মধ্যে থেকে প্রতি ইউনিটে উচ্চ মাধ্যমিকের ফলাফলের ভিত্তিতে কোটাসহ মোট ৩২ হাজার শিক্ষার্থীকে চূড়ান্তভাবে পরীক্ষার জন্য মনোনীত করা হবে।’
আগামী ২২-২৩ অক্টোবর ভর্তি পরীক্ষা অনুষ্ঠিত হবে। এছাড়া ভর্তিসংক্রান্ত বিস্তারিত তথ্য বিশ্ববিদ্যাল ওয়েবসাইটে http://admission.ru.ac.bd/undergraduate/ পাওয়া যাবে।
উল্লেখ্য, এবার প্রাথমিকভাবে আবেদন করেছে লাখ ৮৫ হাজার ৫৬ জন ভর্তিচ্ছু। এদের মধ্যে উচ্চ মাধ্যমিকের ফলাফলের ভিত্তিতে বিশেষ কোটাসহ ৫টি ইউনিটে মোট ১ লাখ ৬০ হাজার ভর্তিচ্ছু চূড়ান্ত পরীক্ষায় অংশগ্রহণ করতে পারবে।